# 2. Contextualización curricular

# Eixes da proposta didáctica

Esta proposta didáctica está baseada nos eixes da materia "Lingua Castelá e Literatura" de 6º de Primaria:

Comprensión e interpretación de textos
- Identificar o sentido xeral e a información máis relevante de textos relacionados coa mitoloxía grega.

Producción de textos
- Expresar oralmente con coherencia, claridade e rexistro adecuado: vivencias, experiencias persoais, emocións, ideas, etc.

- Elaborar descricións e biografías con corrección gramatical e ortográfica.

- Aplicar estratexias de planificación, textualización, redacción, revisión e edición.

Reflexión lingüística
-Transformar textos e apreciar en que medida os cambios producidos afectan, mellorando ou prexudicando a súa comprensión.

- Utilizar unha linguaxe non discriminatoria, detectar e rexeitar os abusos de poder a través da palabra.

Neste REA atenderemos a tres obxectivos de desenvolvemento sostible (ODS):

- ODS 5, igualdade de xénero. Facendo consciente ao alumnado do poder das palabras e das súas consecuencias. Ao longo de todo o REA faise fincapé na reflexión sobre o uso que fai da linguaxe, para que sexan quen de identificar estereotipos e actitudes discriminatorias e evitar prexuizos. Como punto de partida de cara unha inclusión cada vez maior en todos os ámbitos, onde as mulleres e as nenas poidan vivir libres de discriminación e con igualdade de oportunidades.

- ODS 15, vida de ecosistemas terrestres. Fomentando a conciencia ecolóxica como motor de cambio e compromiso futuro co medio. Unha parte do reto do REA é a creación dunha criatura mitolóxica formada por partes de diferentes animais. Cando se fai a proposta se lles anima a reflexionar sobre a importancia de conservar a biodiversidade, coñecendo especies en perigo de extinción e as causas da súa desaparición.

# Contidos, obxectivos específicos e competencias clave

Este REA, en relación coa programación didáctica de referencia publicada no aplicativo de PROENS para a área de Lingua Castelá e Literatura de 6º de Educación Primaria, contextualízase na unidade 6, que leva por nome "Quen me coñece mellor? É importante mencionar, que se trata da antepenúltima e penúltima unidades da materia, polo que alumnado terá que integrar o aprendido nas unidades previas da programación anual.

O recurso englóbase principalmente nos bloques:

- Bloque 2: Comunicación oral. Recolle aspectos fundamentais da lingua oral, o uso oral da lingua ten o propósito de favorecer a adquisición de destrezas específicas de pronuncia e entoación idóneas; de estratexias de recoñecemento, selección e interpretación da información; da construción e comunicación do coñecemento mediante a planificación e produción de textos orais e multimodales; da identificación e modelización das propiedades e tipoloxías dos textos; da interacción oral en situacións de aula, e de escoita activa na resolución dialogada de conflitos, respectando as normas esenciais da cortesía lingüística. A lectura e a produción oral implican unha paulatina mellora na comprensión de textos e inciden na aprendizaxe da lingua.
- Bloque 3: Comunicación escrita. Inclúe aspectos básicos e indispensables da lingua escrita, intensificando gradualmente o uso persoal, autónomo e creativo da lingua escrita. Implica o coñecemento das posibilidades que ofrece o código desde a perspectiva do léxico, da ortografía, da estrutura do discurso e das dimensións ética e estética. A produción de textos escritos e multimodales supoñerá a procura do xénero discursivo e do tipo de texto adecuado para cada situación comunicativa, utilizando, tanto de forma individual como colectiva, estratexias de planificación, redacción, revisión e edición. Nesta etapa teñen que consolidarse o dominio de técnicas gráficas, a relación entre son e grafía, as normas ortográficas convencionais e a disposición do texto desde as diferentes fases do proceso evolutivo da escritura. A lectura, tanto de forma individual como compartida, e a comprensión lectora permitirán ao alumnado adquirir as destrezas necesarias para a identificación das ideas máis relevantes e do sentido global dos textos, para a realización de inferencias e para a detección dos usos discriminatorios da linguaxe.
- Bloque 6: Reflexións sobre as linguas e os seus usos no marco de propostas de produción e comprensión de textos orais, escritos ou multimodales, incorpora criterios de avaliación e contidos relacionados co coñecemento da lingua e a súa organización, facilitando a construción guiada de conclusións propias sobre o sistema lingüístico e a mellora dos textos propios. Supón para o alumnado o establecemento de xeneralizacións básicas respecto do funcionamento da lingua, prestando especial atención ás diferentes relacións de forma, función, concordancia e significado entre as palabras e grupos de palabras; á observación e comprensión das regras de acentuación; ás modalidades oracionais en relación coa intención comunicativa; á correlación temporal establecida polos tempos verbais e ao uso de dicionarios, en distintos soportes. Preténdese, así mesmo, facilitar e permitir ao alumnado o coñecemento e a reflexión sobre a situación das linguas da contorna e do seu ámbito escolar dentro dun contexto plurilingüe, e a identificación de similitudes e diferenzas entre estas para conseguir unha competencia comunicativa integrada.

Contidos | Bloque da materia
--- | ---
C2.3 - Procesos: interacción oral C2.3.1 - Estratexias para a utilización da linguaxe oral como instrumento de comunicación e aprendizaxe: escoitar, recoller datos, preguntar, exposición de ideas. C2.3.3 - Participación activa en situacións de comunicación, espontáneas e dirixidas, utilizando un discurso coherente, ordenado e lóxico, e mobilizando a empatía na escoita e na expresión para transmitir necesidades, vivencias e emocións propias e alleas. | Bloque 2
C3.2 - Xéneros discursivos C3.2.1 - Estratexias para a adquisición de destrezas sobre xéneros discursivos propios do ámbito persoal, social e educativo. Contido e forma. Redes sociais e os seus riscos. C3.2.6 - Construción do pensamento crítico a través da lingua para evitar a discriminación. C3.4 - Procesos: produción escrita C3.4.6 - Elementos gráficos e paratextuais que faciliten a organización e comprensión do texto. C3.4.7 - Valoración da propia produción escrita, así como a produción escrita dos compañeiros e compañeiras. | Bloque 3
C6.2 - Modalidades oracionais en relación coa intención comunicativa. C6.4 - Estratexias para o establecemento de xeneralizacións sobre aspectos lingüísticos elementais, prestando especial atención ao valor expresivo dos determinantes e ás relacións fundamentais entre os esquemas semántico e sintáctico da oración simple, a partir de metalinguaxe específica elemental. C6.7 - Mecanismos léxicos elementais para adquisición de vocabulario a través da formación de palabras e enunciados. C6.8 - Estratexias de revisión e modificación de textos para mellorar a súa comprensión a través do uso de recursos lingüísticos apropiados. | Bloque 6

No que respecta aos obxectivos, este recurso centrase nos seguintes:

Obxectivos | Descrición
--- | ---
OBX 3 | Producir textos orais e multimodais con coherencia, claridade e rexistro adecuados para expresar ideas, sentimentos e conceptos; construír coñecemento; establecer vínculos persoais; e participar con autonomía e unha actitude cooperativa e empática en interaccións orais variadas.
OBX 5 | Producir textos escritos e multimodais, con corrección gramatical e ortográfica básicas, seriando correctamente os contidos e aplicando estratexias elementais de planificación, textualización, redacción, revisión e edición para construír coñecemento e para dar resposta a demandas comunicativas concretas.
OBX 9 | Reflexionar de forma guiada sobre a linguaxe a partir de procesos de produción e comprensión de textos en contextos significativos, utilizando a terminoloxía elemental adecuada para iniciarse no desenvolvemento da conciencia lingüística e para mellorar as destrezas de produción e comprensión oral e escrita.
OBX 10 | Pór as propias prácticas comunicativas ao servizo da convivencia democrática utilizando unha linguaxe non discriminatoria e detectando e rexeitando os abusos de poder a través da palabra para favorecer un uso non só eficaz senón tamén ético da linguaxe.

A continuación inclúense os descritores das competencias clave establecidos pola normativa e relacionados coa situación de aprendizaxe.

Competencias clave | Clave dos descritores operativos
--- | ---
Competencia en comunicación lingüística (CCL) | CCL1, CCL2, CCL3, CCL5
Competencia Plurilingüe (CP) | CP2, CP3
Competencia matemática, en ciencia, tecnoloxía e enxeñería (STEM) | STEM1, STEM2
Competencia dixital (CD) | CD2,CD3
Competencia persoal, social e de aprender a aprender (CPSAA) | CPSAA3, CPSAA5
Competencia cidadá (CC) | CC1, CC2, CC3
Competencia emprendedora (CE) | CE1, CE3
Competencia en conciencia e expresións culturais (CCEC) |

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)